stanford-oval/wikipedia huggingface dataset:
ירונה כספי
קריירת סולו > דדלוס ציפור

במרץ 2016 הודיעה כספי על הוצאת אלבומה השישי "דדלוס ציפור" המוקדש לשירת משוררים מהארץ ומהעולם שני מסוגו לאחר אלבומה הרביעי "מאפיה של אישה אחת" 2011 קדמו להוצאת האלבום הסינגלים "המים נבונים מאיתנו" שאת מילותיו כתב המשורר הטורקי פאזיל חוסנו דגלרג'ה בתרגומו של שלמה אביו ו"שיר אושר" אותו כתבה המשוררת יערה בן דוד. האלבום אינו ממשיך את מסורת הרוקנרול העצבני והמוכר האופייני לכספי, אך אפשר לומר כי זו אותה גברת בשינוי אדרת, אך הפעם שקטה בצעקתה - הפרקשן תפס את מקום התופים, פסנתר, כלי מיתר, נשיפה, אקורדיון וקונטרבס הם אבן הפינה של האלבום 'דדלוס ציפור'-שהוא גם שיר הנושא בתוך האלבום שאת מילותיו כתב המשורר המנוח עזריאל קאופמן. הצירופים המוזיקליים המנגישים שירה רצינית מקורית ומתורגמת, מתארים התעמקות בנפש האדם בחוויותיו, אהבותיו, אכזבותיו ובטבע. עשרה שירים משירת משוררים שנבחרו בקפידה ומתפרשים על פני תקופות מימי הביניים ועד ימינו, אותם כספי הלחינה עיבדה והפיקה מוזיקלית. מעבדים אורחים נוספים - האקורדיוניסט הבינלאומי אמיל אייבינדר - בשירים "דדלוס ציפור" ו"כאב פרידה" ואלי מגן בשיר "אין דבר". משוררים נוספים המשתתפים באלבום –ג'לאל א-דין רומי, רפי וייכרט, מירון ח. איזקסון, הרצל חקק, ירונה כספי. האלבום יצא ביוני 2016.
בסיכומי השמעות של תחנת הרדיו 88fm זכה השיר 'המים נבונים מאיתנו' לשיר (בעברית) המושמע ביותר בתחנה לשנת תשע"ו. ב-9 בנובמבר 2016 העלתה ירונה כספי את המופע "דדלוס ציפור" בפסטיבל הפסנתר. העיתונאי בן שלו כתב על המופע, בגלריה - הארץ "ירונה לא מלחינה שירי משוררים היא קופצת ראש לתוך השירים..יש באמת נימה של טוטאליות ביחסים שכספי רוקמת עם השירים, אפשר להרגיש שהיא מופעלת על ידם ונסחפת לתוך הגלים והמשברים שלהם בלי לדעת איך היא תצא מזה, המצפן המוזיקלי שלה עובד, שומר על הראש שלה מעל המים, ויש לה גם עוגן ווקאלי חזק, שהתגלה כמנוע רב עוצמה של הבעת רגש." ב-1 בנובמבר שחררה כספי לרדיו סינגל חדש "קצה" שאותו הלחינה למילותיה של המשוררת יערה בן דוד את השיר עיבד המוזיקאי צור בן זאב לרביעיית כלי מיתר ואף ניגן בשיר בפסנתר, קונטרבס וכלי הקשה. כספי ניגנה בשיר על גיטרה חשמלית ואף אחראית יחד עם צור בן זאב על ההפקה המוזיקלית.
קריירת סולו > התנגשות טובה

במרץ 2019 הוציאה כספי אלבום משותף בשם התנגשות טובה יחד עם המתופף והמפיק המוזיקלי יובל שפריר האלבום מכיל עשרה שירים אותם כתבה והלחינה כספי שגם אחראית על העיבודים יחד עם שפריר.
קדמו ליציאת האלבום הסינגלים מילים טובות ו-או בייבי ההפקה המוזיקלית של יובל מינימלית עד כדי סגפנות ומרוכזת בשימור הכוח שבמילים. האלבום מבוסס על גיטרה אקוסטית וובס שניגנה ירונה ותופים שניגן יובל. התנגשות טובה הוא האלבום הראשון שיוצא במסגרת "דינמו" לייבל חדש ששפריר הקים. בנובמבר 2019 השתתפה כספי בפסטיבל דרך הנדיב שהתקיים בפרדס חנה זאת הייתה הופעת טריו כשכספי אוחזת בגיטרה חשמלית ולצידה יפעת נץ ויעל כהן, הלוא הן הבס-תופים של להקת המכשפות. המופע התבסס על שירי האלבום התנגשות טובה. עוד השתתפו בפסטיבל אמנים דוגמת זאב טנא, סטלה גוט, דן תורן יובל מנדלסון ואחרים.
דיסקוגרפיה

גוונים כהים (1995)
תני לשתיקה לבעור (2005)
הירקון 51 (2008)
אגו (2010)
מאפיה של אישה אחת (2011)
בנין קלפים (2015)
דדלוס ציפור (2016)
התנגשות טובה // ירונה כספי ויובל שפריר (2019)
תיאטרון

מוזיקה למחזה - לעזוב את פולה
מוזיקה להצגה - אבירות מתעלפות
ניר טסלר

| --- | --- |

 לידה:  1962 (בן 62 בערך)
 ענף מדעי:  הנדסת חשמל
 מקום מגורים:  ישראל
 מוסדות:  מעבדת קוונדיש, הטכניון
 תרומות עיקריות
 לייזרים מבוססי פולימרים מצומדים, לדים מפולימר, מוליכים למחצה אורגניים, טרנזיסטורים אורגניים במבנה אנכי
ניר טסלר (נולד בשנת 1962) הוא פרופסור בפקולטה להנדסת חשמל ומחשבים, מחזיק הקתדרה על שם ברברה ונורמן סיידן. טסלר עמד בראש מרכז למיקרואלקטרוניקה וננואלקטרוניקה בטכניון עד שנת 2023.
ביוגרפיה

ניר טסלר נולד בחיפה. הוא למד בבית הספר הריאלי העברי ושירת בחיל האוויר בשנים 1980–1985. טסלר למד הנדסת חשמל בטכניון וסיים תואר ראשון בהצטיינות יתרה בשנת 1989 ותואר שני ב-1992. את הדוקטורט קיבל טסלר מהטכניון בשנת 1995. עבודת הדוקטורט שלו "Dynamic Properties of Inverted QW Laser Structure" נכתבה בהנחיית פרופ' גדי אייזנשטיין.
בשנים 1995–1999 היה טסלר עוזר מחקר ואחר כך עמית מועצת המחקר להנדסה ומדעים פיזיים (EPSRC) במעבדת קוונדיש באוניברסיטת קיימברידג' בבריטניה. בהמשך הצטרף לפקולטה להנדסת חשמל ומחשבים בטכניון כמרצה בכיר. הוא קודם לדרגת פרופסור חבר בשנת 2003 ולפרופסור מן המניין ב-2008. משנת 2010 מכהן טסלר כראש המרכזים למיקרואלקטרוניקה וננואלקטרוניקה בטכניון. לאורך השנים הדריך טסלר 27 סטודנטים לתארים מתקדמים ופרסם מעל ל-200 מאמרים מדעיים.
מחקריו

מחקריו של טסלר מתמקדים בחומרים חדשים ובקשר של התכונות הפיזיות והכימיות שלהם לביצועי ההתקן. בין אלה נכללים האינטראקציה בין אור לחומר (כולל פעילות לייזר ומיקרו-מהודים (אנ')), היסע של אלקטרונים, חורים ויונים, צמדי אלקטרון-חור (אקסיטון) ותהליכי ייצור התקנים (טרנזיסטורים, גלאים, מדמי תמונה ותאי שמש).
בשנת 1996 הציג טסלר לראשונה "לייזר פלסטי" המבוסס על מולקולה של מוליך למחצה אורגני (פולימר). שנתיים מאוחר יותר הוא החל בבניית הפיקסל החכם הראשון, שהוכיח היתכנות של בניית מסכים דקים וגמישים.
בשנת 2002 הראה טסלר שלדים אורגניים (OLEDS) יכולים לפלוט אור באורך גל שרלוונטי לצורך תקשורת בסיבים אופטיים (1.3 מיקרון). בשנת 2006 הגיש טסלר בקשה לפטנט למבנה חדש של טרנזיסטור בעל אוריינטציה אנכית, שבו הפונקציות של השער, המקור, המוצא והשפך ממוקמות אחד על גבי השני.
פרסים והוקרות

1995 מלגת רוטשילד לפוסט דוקטורנטים
1999 מלגת אלון
2009 האחוזון העליון בכימיה. Essential Science Indicators, תומפסון-רויטרס
2020 עמית לשם כבוד באגודה הסינית לכימיה (אנ') על "תרומה חלוצית בתחום של לייזרים מבוססי פולימרים מצומדים, לדים מפולימר בתחום תת-אדום קרוב, מוליכים למחצה אורגניים והעברת מטענים, וטרנזיסטורים אורגניים בעלי מבנה אנכי"
2020 עמית החברה המלכותית לכימיה
הערות שוליים

↑  Management Archives - (באנגלית אמריקאית)
1 2  Nir Tessler (Short Bio), OMD Lab - Technion
↑  Academic staff Details of PROFESSOR EMERITUS Gad Eisenstein, www.graduate.technion.ac.il
↑  James P. Harrington, Who's Who in Plastics Polymers, CRC Press, 2000-05-09, ISBN 978-1-4822-9400-2. (באנגלית)
↑  N. Tessler, G. J. Denton, R. H. Friend, Lasing from conjugated-polymer microcavities, Nature 382, 1996-08, עמ' 695–697 doi: 10.1038/382695a0
↑  Henning Sirringhaus, Nir Tessler, Richard H. Friend, Integrated Optoelectronic Devices Based on Conjugated Polymers, Science 280, 1998-06-12, עמ' 1741–1744 doi: 10.1126/science.280.5370.1741
↑  Nir Tessler, Vlad Medvedev, Miri Kazes, ShiHai Kan, Efficient Near-Infrared Polymer Nanocrystal Light-Emitting Diodes, Science 295, 2002-02-22, עמ' 1506–1508 doi: 10.1126/science.1068153
↑  Transistor structures and methods of fabrication thereof, נבדק ב-2022-04-19
↑  Transistor structures and methods of fabrication thereof (באנגלית), נבדק ב-2022-04-19
↑  Rothschild Fellows 2021 by Yad Hanadiv - Issuu, issuu.com (באנגלית)
↑  Nir Tessler - Interview - ScienceWatch.com, archive.sciencewatch.com
↑  Chinese Chemical Society, www.chinesechemsoc.org (באנגלית)
↑  Fellow of the Royal Society of Chemistry, Royal Society of Chemistry
בית ענת

בית ענת ליד חרם, קרתן ואזנות תבור במפה מהמאה ה-17
צלמית של האלה ענת
בֵּית עֲנָת הייתה עיר מקראית בנחלת שבט נפתלי, הנזכרת במספר מקורות היסטוריים, ומיקומה המשוער הוא בגליל העליון המזרחי, בתחום דרום לבנון.
העיר נזכרת תחילה כאחת מערי המבצר שיועדו לשבט נפתלי: ”וְיִרְאוֹן וּמִגְדַּל אֵל חֳרֵם וּבֵית עֲנָת וּבֵית שָׁמֶשׁ” (יהושע, י"ט, ל"ח). בהמשך, נזכרת העיר כיישוב שאותו לא הצליחו בני שבט נפתלי לכבוש, אך הטילו מס על יושביו: ”נַפְתָּלִי לֹא הוֹרִישׁ אֶת יֹשְׁבֵי בֵית שֶׁמֶשׁ וְאֶת יֹשְׁבֵי בֵית עֲנָת וַיֵּשֶׁב בְּקֶרֶב הַכְּנַעֲנִי יֹשְׁבֵי הָאָרֶץ וְיֹשְׁבֵי בֵית שֶׁמֶשׁ וּבֵית עֲנָת הָיוּ לָהֶם לָמַס” (שופטים, א', ל"ג).
מקור שמו של היישוב הוא כשמה של האלה הכנענית ענת (המוזכרת רבות בכתבי אוגרית, בעיקר בשירה האוגריתית). בתקופה ההלניסטית נזכרת העיר גם בפפירוסים של זנון, לצד קדש. ענת היא אלת המלחמה, הציד והפריון במיתולוגיה הכנענית. אזכור פולחן ענת נעדר לחלוטין מהתנ"ך. עם זאת עיירת הכוהנים ענתות, מצפון לירושלים, היא ריבוי של ענת. שמות מקומות כגון אלה מצביעים על קשר כלשהו עם האלה ענת; ככל הנראה, מייסדיהם קראו להם על שם האלה ולכבודה, בהתאם למנהג לקרוא ליישובים בשמות אלים (לדוגמה בית-אל, בית-בעל, בית-שמש וכו').
כיום אין זיהוי מוסכם בקרב החוקרים באשר למיקומה של העיר הקדומה. ג'ון גרסטנג הציע לזהות אותה בתל אל חרבה שממערב ליראון ומדרום ליארון ורפי פרנקל וישראל פינקלשטיין הסכימו עם זיהויו.
לקריאה נוספת

אנציקלופדיה מקראית - אוצר הידיעות על המקרא ותקופתו, הוצאת מוסד ביאליק, כרך ב', עמ' 97-96.
הערות שוליים

↑  רפאל פטאי, האלה העבריה, 1967 פרק ב', עמוד 59
↑  צבי אילן, הגליל שבתחום לבנון, דבר, 29 בינואר 1982
↑  מאיר אטינגר, ההר הטוב והלבנון: אל מול אצבע הגליל, הקול היהודי, 1 באוקטובר 2024
נתן ברין

| --- | --- |

 לידה:  24 בפברואר 1901 בודפשט, הונגריה
 פטירה:  20 באוקטובר 1966 (בגיל 65) ירושלים, ישראל
 מקום קבורה:  הר המנוחות 
 תאריך עלייה:  1921
 
נתן ברין (בהונגרית: Imre Brunn;‏ 24 בפברואר 1901 – 20 באוקטובר 1966) היה מהנדס ואדריכל שחי ופעל רוב ימיו בירושלים. ברין תכנן, בעצמו או עם אדריכלים אחרים, עשרות בניינים ברחבי ירושלים ונודע כאחד מחשובי אנשי-המקצוע בתחומו בעיר בשנות ה-30 וה-40. רבים מן המבנים שתכנן היו בסגנון הבינלאומי המוקדם.
ביוגרפיה

נתן ברין נולד בשנת 1901 בעיר בודפשט שבהונגריה, כאחד מעשרה אחים ואחיות במשפחה דתית-ציונית. תוכניות משפחתו לעלות לארץ-ישראל שובשו עם פרוץ מלחמת העולם הראשונה. ברין הגיע עם משפחתו לירושלים ב-1921, במסגרת עליית רבים מבני המעמד הבינוני מקרב יהודי הונגריה בעליה השלישית. כמה מאחיו וקרובי משפחתו השתלבו מיד בעבודות תכנון ופיתוח ברחבי הארץ בתור אדריכלים, קבלנים, בנאים וחקלאים. גם ברין עבד שנתיים כפועל בנין ומודד. ב-1923 נסע לגרמניה לשלוש שנים של לימודי הנדסה ואדריכלות בפוליטכניקום של פרידבורג. לירושלים שב ב-1926.
בשנותיו הראשונות כמהנדס ואדריכל הועסק ברין במחלקה לעבודות ציבוריות (Public Works Department) של ממשלת המנדט הבריטי. בסוף שנות ה-20 היה שותף, ביחד עם האדריכל שמשון (זולטן) הרמט ותחת פיקוחו של האדריכל קליפורד הולידיי, לתכנונה של כנסיית סנט אנדרוז (St. Andrews) הסקוטית-פרסביטריאנית שמעל לגיא בן-הינום. ב-1930 פתח משרד עצמאי שהעסיק מספר עובדים. יותר מאוחר היה שותפו של האדריכל הרמט גם הוא יוצא הונגריה. בשנים שלפני תום המנדט והקמת המדינה עבד ברין בעיקר בירושלים, בה תכנן כמה עשרות בתי-דירות ובתי-מגורים פרטיים. חלקם הקטן תוכנן בסגנון לקטני, המשלב יסודות אדריכליים ועיטוריים שונים. יצירתו המפורסמת ביותר מן הבחינה הזו, המשלבת בין הסגנון הבינלאומי המוקדם למרכיבים קלאסיים, הוא בית וויגאליק ברח' הקרן הקיימת 20, בגבולה הצפוני של שכונת רחביה. הבניין, שנבנה ב-1936, בנוי אבן אדמדמה וחזיתו מעוטרת בקשתות, עמודים בעלי כותרות מסוגננות וקשתות נאו-מזרחיות.
עבודה ידועה נוספת ברחביה היא בית הדירות ברח' עזה 32 (אשר נבנה באמצע שנות ה-30 במתכונת הסגנון הבינלאומי המוקדם), ולו חזית בעלת שתי מרפסות מעוגלות ועיצוב א-סימטרי בקווים ובזוויות ישרים. ברין תכנן גם את בית הדירות הסמוך בדרך עזה 34, בו התגורר עם משפחתו וכן את בית הדירות ברחוב ארלוזורוב 9 וברחוב מטודלה 32 ('בית שריון') – כולם עם מרכיבים אופייניים לסגנון הבינלאומי המוקדם. מחוץ לרחביה תכנן ברין בתים רבים בשכונות כרם אברהם, גאולה (כולל מבנה ישיבת חיי עולם ב-כיכר השבת, רח' ישעיהו פינת מלכי-ישראל), בית הכרם (בה תכנן את פנסיון רייך ברח' הגיא 1) קטמון הישנה (בניין הקונסוליה הלבנונית לשעבר ברח' כובשי קטמון 22), בית וגן וקרית-שמואל. במרכז העיר תכנן מספר בתי-דירות ומשרדים לאורך הרחובות יפו (אזור ככר הדוידקה), אגריפס ובן-יהודה, וכן את קולנוע 'עדן' (שנהרס ב-2015) – ככל הנראה המבנה הראשון בעיר שלו מפתח רחב שהתאפשר על-ידי שימוש בקורות פלדה וייתר את הצורך בעמודי תמך שעלולים היו לפגום בחוויית הצפייה בקולנוע. בנוסף ברין עשה גם את התכנון ההנדסי-תשתיתי של חלק משוק מחנה יהודה ('השוק העיראקי').
בשנים 1942–1943, תחת פיקוחו של האדריכל חיים פנחל, לקח ברין חלק בתכנון ארמון החורף של האמיר עבדאללה (לימים מלך ירדן עבדאללה הראשון) בעיירה שונה הדרומית(אנ') בעבר הירדן, אל מול יריחו, וקיבל על כך סיכת הוקרה מן האמיר. בהמשך תכנן גם בית קולנוע בעיר אירביד.
ברין היה נשוי לציפורה (לבית דם) ואב לשני ילדים. הוא נפטר בירושלים ב-1966 ונקבר בהר המנוחות.
גלריית מבנים בתכנונו של נתן ברין

החזית האקלקטית של בית וויגאליק, ירושלים
קולנוע עדן 1932
בית שריון, רחביה, ירושלים
ישיבת חיי עולם, כיכר השבת
חלון בישיבת חיי עולם ככר השבת
תשריט של פנסיון רייך, בית הכרם
ארמון החורף של עבדאללה הראשון בעיירה שונה הדרומית
רח' עזה 32, ירושלים
הערות שוליים

1 2  נתן ברין באתר GRAVEZ
↑  דוד קרויאנקר, אדריכלות בירושלים - הבנייה בתקופת המנדט הבריטי, ישראל: כתר, 1989, עמ' 343-344
↑  דוד קרויאנקר, אדריכל ז.ש. הרמט - שישים שנות יצירה, ישראל, 1990, עמ' 31
↑  איתמר בן אב"י, מדור הקולנוע והראינוע, דאר היום, 1931, עמ' 7
↑  אלדד ברין, מי יבנה בית לאמיר? יהודים בונים ארמון לעבדאללה הראשון, עת-מול 245, עמ' 18-20
מסכת חולין

תמונה של גמרא מסכת חולין.
מסכת חולין היא המסכת השלישית בסדר קדשים שבמשנה. המסכת עוסקת בדיני שחיטת בהמות שאינן קורבנות הנקראות חולין, ולכן נקראת מסכת זו בכתבי הראשונים בשם "שחיטת חולין" (להבדיל בינה לבין מסכת זבחים, שנקראת "שחיטת קדשים").
פרקים שביעי ושמיני שבמסכת הם מהיסודיים בהלכות איסור והיתר ולכך נקראת המסכת "כלל גדול".
בתלמוד הבבלי יש במסכת זו 141 דפים.
מיקומה של המסכת בסדר קדשים

לפי הקדמתו של הרמב"ם למשנה, כשנשלם הדיון בזבחי הקודשים וכל מה שנלווה להם, הגיעה העת לדבר על שחיטת שאר הזבחים. ודבר זה תואם את הכתוב בתורה שהרי קודם נאמר על זביחת קודשים: "וְהָיָה הַמָּקוֹם אֲשֶׁר יִבְחַר ה' אֱלֹהֵיכֶם בּוֹ לְשַׁכֵּן שְׁמוֹ שָׁם שָׁמָּה תָבִיאוּ אֵת כָּל אֲשֶׁר אָנֹכִי מְצַוֶּה אֶתְכֶם", ורק אחר כך נאמר על שחיטת חולין: "רַק בְּכָל-אַוַּת נַפְשְׁךָ תִּזְבַּח וְאָכַלְתָּ בָשָׂר, כְּבִרְכַּת ה' אֱלֹהֶיךָ אֲשֶׁר נָתַן-לְךָ בְּכָל-שְׁעָרֶיךָ".
פרקי המסכת

הכל שוחטין (7 משניות) - הלכות שחיטה.
השוחט (10 משניות) - דיני שחיטה.
אלו טרפות (7 משניות)  – דיני טרפות, ובסופו דיני סימני הטהרה בבעלי חיים טהורים.
בהמה המקשה (7 משניות)  – דיני אכילת עובר בהמה שנמצא בבטן אמו בעת שחיטתה, ודיני בן פקועה.
אותו ואת בנו (5 משניות)  – דיני איסור שחיטת אם ובנה ביום אחד.
כסוי הדם (7 משניות)  – דיני מצוות כיסוי דם חיה ועוף לאחר שחיטתם.
גיד הנשה (6 משניות)  – דיני איסור אכילת גיד הנשה.
כל הבשר (6 משניות)  – דיני בישול ואכילת בשר בחלב יחד ודיני נטילת ידיים.
העור והרוטב (8 משניות)  – דיני טומאת מאכלים בבשר בהמה שחוטה.
הזרוע והלחיים (4 משניות)  – דיני הזרוע, הלחיים והקיבה המוענקות לכהן מבהמת חולין (שאינה קורבן) שנשחטה.
ראשית הגז (2 משניות) – דיני מצוות ראשית הגז.
שילוח הקן (5 משניות) – דיני מצוות שילוח הקן.
סה"כ יש במסכת 74 משניות.
הערות שוליים

↑  ברכי יוסף יורה דעה סימן רמו
↑  ספר דברים, פרק י"ב, פסוק י"א
↑  ספר דברים, פרק י"ב, פסוק ט"ו
↑  מספר המשניות בכל פרק הוא לפי הספירה במשניות קהתי. בדפוסים אחרים תיתכן חלוקה שונה.
| מסכתות ששה סדרי משנה |
| --- | --- | --- |
| זרעים | ברכות (ב י) • פאה (י) • דמאי (י) • כלאיים (י) • שביעית (י) • תרומות (י) • מעשרות (י) • מעשר שני (י) • חלה (י) • ערלה (י) • ביכורים (י) |  |
| מועד | שבת (ב י) • עירובין (ב י) • פסחים (ב י) • שקלים (י) • יומא (ב י) • סוכה (ב י) • ביצה (ב י) • ראש השנה (ב י) • תענית (ב י) • מגילה (ב י) • מועד קטן (ב י) • חגיגה (ב י) |  |
| נשים | יבמות (ב י) • כתובות (ב י) • נדרים (ב י) • נזיר (ב י) • סוטה (ב י) • גיטין (ב י) • קידושין (ב י) |  |
| נזיקין | מסכת נזיקין: בבא קמא (ב י) • בבא מציעא (ב י) • בבא בתרא (ב י) • סנהדרין (ב י) • מכות (ב י) • שבועות (ב י) • עדיות • עבודה זרה (ב י) • אבות • הוריות (ב י) |  |
| קדשים | זבחים (ב) • מנחות (ב) • חולין (ב) • בכורות (ב) • ערכין (ב) • תמורה (ב) • כריתות (ב) • מעילה (ב) • תמיד (ב) • מידות • קינים |  |
| טהרות | כלים • אהלות • נגעים • פרה • טהרות • מקואות • נידה (ב י) • מכשירין • זבים • טבול יום • ידיים • עוקצים |  |
ב – מסכת שיש עליה תלמוד בבלי     י – מסכת שיש עליה תלמוד ירושלמי
ערך זה הוא קצרמרבנושא ספרות תורנית. אתם מוזמנים לתרום לוויקיפדיה ו.
נתן גורדוס

| --- | --- |

נתן גורדוס
 לידה:  10 באוקטובר 1909 ורשה, האימפריה הרוסית 
 פטירה:  23 באוקטובר 1972 (בגיל 63) תל אביב-יפו, ישראל 
 מדינה:  ישראל ישראל
 מעסיק:  סוכנות הידיעות הצרפתית 
 צאצאים:  מיכאל גורדוס 
 פרסים והוקרה:  מסדר כוכב הסולידריות האיטלקי  מדליית החירות של המלך כריסטיאן העשירי 
 
נתן גוּרדוּס (Gurdus;‏ 10 באוקטובר 1909 – 23 באוקטובר 1972) היה עיתונאי וכתב חוץ ישראלי שפעל בתקופת היישוב ובימי המדינה.
חיים אישיים

נתן גורדוס נפטר בתל אביב בשנת 1972. הותיר את אשתו, אירנה לבית נַכטמן (1920–2010}, ובן יחיד, מיכאל גורדוס, שהיה עיתונאי שסיקר עבור "קול ישראל" באופן שוטף את כל האירועים העולמיים מהאזנה לשידורים החיים של תחנות רדיו וטלוויזיה בעולם, והיה ידוע בכינוי "קשב קול ישראל".
הערות שוליים

↑  נתן גורדוס באתר חברה קדישא ת"א–יפו.
↑  היום לפני 68 שנה: התנקשות בחייו של היידריך בפראג, באתר הארץ, 27 במאי 2010
↑  קול ירושלים, הארץ, 11 בינואר 1940
↑  שמעו ברדיו, דבר, 7 בפברואר 1940
↑  מפעל ובנין בראדיו, המשקיף, 7 ביולי 1941
↑  נתן גרודוס, -השבוע המדיני-, הַבֹּקֶר, 1 באוקטובר 1950
↑  השבוע המדיני, הַבֹּקֶר, 8 בפברואר 1953
↑  נתן גורדוס, האיש שהציל את יהודי דניה, דבר, 4 בפברואר 1955
↑  אריה זיו, הגדול בסודות הצנזורה, דבר, 12 במאי 1967
↑  Nathan Gurdus, Journalist Novelist, Dies at Age 63, JTA, October 24, 1972.
↑  אירנה גורדוס באתר חברה קדישא ת"א–יפו.
חבורת אוילר

חבורת אוילר (נקראת בדרך כלל חבורת ההפיכים מודולו  n) היא החבורה של המספרים השלמים הזרים ל- n (כלשהו), עם פעולת הכפל מודולו  n. לחבורות אלה תפקיד יסודי בתורת המספרים האלמנטרית: לאונרד אוילר נעזר במבנה הזה – עוד לפני שתורת החבורות באה לעולם – כדי להוכיח את ההכללה של המשפט הקטן של פרמה, הידועה בשם "משפט אוילר".
מקובל לסמן את החבורה ב- U_{n},  {\text{Euler}}(n) או  \mathbb {Z} _{n}^{\times } (הסימון האחרון מדגיש כי זוהי חבורת ההפיכים בחוג  \mathbb {Z} _{n}). בחבורת אוילר של  n יש  \phi (n) איברים, כאשר  \phi  היא פונקציית אוילר. מנקודת מבט זו, משפט אוילר הוא משפט לגראנז' המיושם לחבורת אוילר.
לדוגמה, חבורת אוילר מסדר 15 כוללת את המספרים  U_{15}=\{1,2,4,7,8,11,13,14\}. קיומה של החבורה מבוסס על עובדה שהייתה ידועה כבר לאוקלידס ומופיעה בספרו "יסודות": אם  a,b שני מספרים הזרים ל- n, אזי גם המכפלה  ab זרה ל- n. במילים אחרות, הקבוצה  U_{n} סגורה לכפל. בנוסף לזה, אם  a זר ל- n אזי אלגוריתם אוקלידס המורחב מאפשר למצוא מספרים שלמים  x,y עבורם  xa+yn=1, ובחישוב מודולו  n מתקבל כי  u הוא ההופכי של  a (הנקרא הופכי כפלי מודולרי של  a); מכאן שהקבוצה כוללת, עבור כל איבר שלה, גם איבר הפכי – ולכן היא חבורה.
חבורת אוילר מאגדת את התכונות הבסיסיות של החישוב בשאריות מודולו  n, ואין פלא שהיא מופיעה תדיר בשימושים של תורת המספרים; לדוגמה, בשיטת ההצפנה RSA.
בחישוב המבנה של חבורת אוילר עסק גאוס, שמצא כי החבורה ציקלית בדיוק כאשר  n שווה ל-1, 2, 4, חזקה של מספר ראשוני אי-זוגי, או פעמיים חזקה כזו (ראו איבר פרימיטיבי).
המבנה של חבורת אוילר

על-פי ההגדרה, חבורת אוילר היא חבורת האיברים ההפיכים של החוג  \mathbb {Z} /n\mathbb {Z} . אם המספרים  m,n זרים זה לזה, אפשר להוכיח באמצעות משפט השאריות הסיני, בין אם באופן ישיר ובין אם בעזרת הזהות  \mathbb {Z} /mn\mathbb {Z} \cong \mathbb {Z} /n\mathbb {Z} \times \mathbb {Z} /m\mathbb {Z} , את האיזומורפיזם  U_{mn}\cong U_{m}\times U_{n}. מכאן יוצא שכדי לתאר את חבורת אוילר כמכפלה של חבורות ציקליות, די לתאר חבורה זו עבור  n שהוא חזקת ראשוני.
כאשר  p ראשוני, חבורת אוילר  U_{p} היא ציקלית. לדוגמה, החבורה  U_{13} נוצרת על ידי 2. לעובדה שתמיד קיימים יוצרים קטנים יחסית של החבורה יש חשיבות רבה במבחני ראשוניות. טענה זו, על הציקליות של  U_{p}, היא מקרה פרטי של משפט כללי יותר - תת-חבורה כפלית, סופית, של שדה היא תמיד ציקלית. כדי להוכיח את הטענה, יש להבחין כי למשוואה  x^{d}=1 יש (בשדה) לכל היותר  d פתרונות; מצד שני, אם  d מחלק את  p-1, אז הפולינום  x^{d}-1 מחלק את הפולינום  x^{p-1}-1, וכך אפשר לראות שלמשוואה יש בדיוק  d פתרונות. אם  r_{d} יסמן את מספרם של המספרים שסדרם שווה ל- d, אפשר להוכיח באינדוקציה על  d את השוויון  r_{d}=\phi (d).
כדי לראות שחבורת אוילר ציקלית גם עבור חזקות  p^{t}, די להצביע על איבר מסדר  p^{t-1} (מכפלתו של איבר כזה באיבר מסדר  p-1 היא מסדר  \phi (p^{t})=(p-1)p^{t-1}). ואכן, כאשר  p אי-זוגי, האיבר  p+1 הוא כזה. לדוגמה, בחבורה  U_{3125}, האיבר 2057 הוא מסדר 4, ואילו 6 מסדר 625. המכפלה, 2967, יוצרת את החבורה.
במקרה של חזקת 2 החבורה אינה ציקלית, ובמקום זה  U_{2^{t}}\cong \mathbb {Z} /2\mathbb {Z} \times \mathbb {Z} /2^{t-2}\mathbb {Z}  (כאשר  t\geq 3). את החבורה יוצרים המספרים  U_{2^{t}}=\langle -1,5\rangle .
כך אפשר לפרק את חבורת אוילר באופן כללי. למשל,
ומכאן שהאקספוננט של חבורה זו הוא  16\cdot 5=80. במילים אחרות, לכל a שאינו מתחלק ב-2 או ב-5, מתקיים  a^{80}\equiv 1\!\!\!{\pmod {1600}}, והמספר 80 הוא הקטן ביותר בעל תכונה זו.
את האקספוננט של חבורת אוילר מסדר  n מסמנים ב- \lambda (n), בעוד שפונקציית אוילר של  n=p_{1}^{s_{1}}\cdots p_{k}^{s_{k}} מתקבלת מהכפלת כל המספרים  p_{i}^{s_{i}-1}(p_{i}-1), הפונקציה  \lambda  שווה לכפולה המשותפת המינימלית של כל המספרים האלה (לאחר שהגורם  2^{s-1} מוחלף ב- 2^{s-2}, אם  s\geq 2).
ראו גם

פונקציית אוילר
משפט אוילר
איבר פרימיטיבי
סתיו פלטי נגב

| --- | --- |

 לידה:  11 בדצמבר 1984 (בת 39) ירושלים, ישראל 
 מדינה:  ישראל 
 מקום לימודים:  האוניברסיטה העברית בירושלים  בית הספר לאמנויות ע"ש טיש 
 https://www.stavpaltinegev.com/
 
סתיו פלטי נגב (נולדה ב-11 בדצמבר 1984) היא כותבת, מחזאית ותסריטאית ישראלית.
ביוגרפיה

פלטי נגב נולדה בירושלים וגדלה בכרמי יוסף.
פלטי נגב שירתה בגלי צה"ל, שם ערכה והגישה תוכניות שונות ביניהן תוכנית הילדים "תיבה מזמרת" (בשיתוף הסופרת ועורכת ספרי הילדים תמר הוכשטטר) ומשדרי יום הזיכרון. לאחר שחרורה למדה בחוגים לספרות כללית ולימודי התיאטרון באוניברסיטה העברית. עם סיום התואר הראשון עברה פלטי נגב לניו יורק והמשיכה במסלול לתואר שני בחוג ללימודי פרפורמנס בבית הספר טיש לאמנויות באוניברסיטת ניו יורק.
בשנת 2014 עלתה הצגת הבכורה שלה "סלים סלים" בפסטיבל עכו, על פי מחזה שכתבה וביימה. ההצגה זכתה בפרס המחזה הטוב ביותר בפסטיבל, וג'ורג' אסקנדר זכה בפרס השחקן המצטיין על תפקידו בהצגה. משם המשיכה ההצגה לרוץ בתיאטרון תמונע בשנים 2015 עד 2017. המחזה עלה בניו יורק במסגרת תיאטרון אטלנטיק, בפסטיבל מידל איסטרן מיקס פסט, והופק על ידי אוניברסיטת ניו המפשייר בשנת 2022.
בשנת 2016 עברה פלטי נגב לניו יורק להשתתף בתוכנית המחזאים של תיאטרון הפאבליק. בתקופה זו פיתחה את המחזה שלה "אי שם – הצגה לצופה יחיד". המחזה זכה לקריאה מבוימת פתוחה לקהל בתיאטרון הפאבליק ולאחר מכן זכה לעיבוד מציאות רבודה על ידי התיאטרון. בהמשך פיתחה פלטי נגב ביחד עם הבמאית היווניה ליטו טריאנטפילידו גרסת אודיו למחזה. בישראל הופק המחזה בפסטיבל עכו 2016, בבימוי השחקן והבמאי הישאם סלימאן.
בניו יורק השתתפה בתוכניות שונות למחזאים ומחזותיה פותחו על ידי תיאטראות רבים בעיר, ביניהם: תיאטרון הפאבליק, תיאטרון אטלנטיק, תיאטרון הפלי, הלארק, ניו יורק לייב ארטס, NYFA, הארוצ'רד פרוג'קט, מקדאוול ועוד. בשנת 2019 השתתפה בתוכנית LABA לאמנים יהודיים בניו יורק ובמסגרתה הפיקה את ההצגה "ערב על נהר סטיקס" שהתרחשה בבריכת שחייה במנהטן. ההצגה עלתה שוב בגרסה מורחבת שפלטי נגב כתבה וביימה בשנת 2022 תחת השם "גן התענוגות היצריים" בבית האמנים ברחוב הרצל בתל אביב, כמחזה אימרסיבי גדול שנע בין קומות שונות וחללים שונים.
כיום יוצרת פלטי נגב את הפודקאסט לילדים "הסכתוס" עבור הארץ, אותו היא מגישה וכותבת בשיתוף תמר הוכשטטר.
פרסים

פרס וודוורד למחזאות בין לאומית, אוניברסיטת ניו המפשיר, 2021.
פרס תחרות המחזאות השנתית, תיאטרון רד, שיקגו, 2016.
פרס המחזה הטוב ביותר ל"סלים סלים", פסטיבל עכו, 2016.
חיים אישיים

כיום היא מתגוררת בתל אביב, וחיה עם בן זוגה, האמן שי אריק, ובנה.
בטחה

| --- | --- |
בית הכנסת המרכזי בלב המושב
מדינה: ישראל ישראל
מחוז: הדרום
מועצה אזורית: מרחבים
גובה ממוצע: ‎120 מטר
תאריך ייסוד: 1950
תנועה מיישבת: תנועת המושבים
סוג יישוב: מושב
נתוני אוכלוסייה לפי הלמ"ס לסוף 2022
  - אוכלוסייה: 790 תושבים
    - שינוי בגודל האוכלוסייה: ‎0.0% בשנה
 מפת מיקום  מפה דינמית   (למפת מערב הנגב מוגדלת) בטחה(למפת מערב הנגב רגילה) בטחה(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום בטחה(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום בטחה31°20′04″N 34°37′57″E﻿ / ﻿31.3343142533292°N 34.6325265364056°E﻿ / 31.3343142533292; 34.6325265364056  heמפת היישובים של מועצה אזורית מרחבים (in English: Merhavim Regional Council) באדום - בטחה בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 7 מתוך 10

בִּטְחָה הוא מושב בצפון הנגב, ליד אופקים, במועצה אזורית מרחבים. המושב הוקם בשנת 1950 כמעברה בשם "הק"מ ה-107", בשל המרחק מירושלים. המושב הוקם על הריסות המעברה על ידי עולים מתימן.
התושבים הגיעו למושב ממחוז שרעב בתימן. משם הגיעו למחנה עין שמר. שם היישוב נלקח מנבואת ישעיהו ”בְּהַשְׁקֵט וּבְבִטְחָה תִּהְיֶה גְּבוּרַתְכֶם” והוא הוצע על ידי זאב וילנאי. אחד ממייסדי המושב היה יחיאל אפרים יצחק ששימש מזכיר פנים ומזכיר חוץ. במבט אווירי צורת המושב גביע.
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף אוגוסט 2024 (אומדן), בכל יתר היישובים - לפי טבלה שנתית של למ"ס עבור

סוף 2022.
↑  הנתונים לפי טבלת מדד חברתי כלכלי של למ"ס נכון לשנת 2021
↑  ספר ישעיה, פרק ל', פסוק ט"ו
| --- | --- |
בקרת זהויות :  NLI: 987007475809505171 
ערך זה הוא קצרמרבנושא מושבים. אתם מוזמנים לתרום לוויקיפדיה ו.
מכתב של מנחם שוכר סאלם, ראש ועד בטחה, לוועדת השמות הממשלתית
עידן גרינבאום

עידן גרינבאום (נולד ב-18 באוקטובר 1970, י"ח בתשרי ה'תשל"א) הוא ראש המועצה האזורית עמק הירדן. עיתונאי ישראלי ופרשן כלכלי לשעבר.